I 2>* 

DE 

HYDROPE  OVARII 

EJUSQDE  CURATIONE  RADICALI. 


INAUGURATIS  MEDICA 

QUAM 

CONSENSU  ET  AUCTORITATE 

GRATIOSI  MEDICORUM  ORDINIS 

IN 

ALMA  LITERARUM  UNIVERSITATE 

FRIDEIUCA  GUILELMA 

UT  SUMMI 

IN  MEDICINA  ET  CHIRURGIA  HONORES 

RITE  SIBI  TRIBUANTUR 

DIE  XXV.  M.  AUGUSTI  A.  MDCCCLIII. 

H.  L.  Q.  S. 

PUBLICE  DEFENDET 

AUCTOR 

LTOOYICUS  KRAUSB 

ORIENTALI -BORUSSUS. 


OPPONENTIBUS: 

J.  STEFFEN,  Med.  et  Chir.  Dr. 

H.  OELTZE,  Med.  et  Chir.  Dr. 

H.  SCHICIIERT,  Med.  et  Chir.  Dr. 


* HEROUM, 

TYPIS  TROWITZSCHII  ET  FILII. 


PATRI 

OPTIMO  DILECTISSIMO 


LUDOVICO  K RAUSE 


HASCE 


STUDIORUM  PRIMITIAS 

GRATO  ANIMO 


D.  D.  D. 


FILIUS. 


CRITERIA  ANATOMICA, 


Huod  ad  anatomicas  rationes  attinet,  duae  classes 
principes  degenerationum  ovarii  distinguuntur:  I.  Sim- 
plex degeneratio  folliculorum  (Cystarum  for- 
matio, hydrops  ovarii  simplex;  II.  Composita  cy- 
starum in  ovariis  formatio,  quae  iterum  dispersi 
potest  a)  in  cystoideum,  b)  alveolarem  dege- 
nerationem, c)  cystosarcoma. 

Quod  ad  simplicem  degenerationem,  utplurimum  fol- 
liculorum Graafi anorum  dilatatione,  aquae  effusionibus 
inducta,  efficitur.  Quam  quidem  sententiam  Rokitans- 
ky,  Safford  Lee,  Kiwiseh  profitentur;  Virchow 
autem  hunc  originis  modum  rariorem  existimat  et  hancce 
formam  pugni  virilis  magnitudinem  raro  excedere 
opinatur;  majorem  cystarum  numerum  neoplasmata 
sistere  persuasum  habet,  quae  colloidei  indolem  ha- 
beant. Quarum  sententiarum  prior  praeferenda  videtur, 
quoniam  argumenta  Virchovii,  quae  his  verbis  continen- 
tur, „dass,  sobald  die  Wand  vollkommen  glatt  und 
gleichmassig  ist,  man  annehmen  kann,  dass  man  einen 

Hydrops  der  folliculi  Graafiani  vor  sich  habe,  dass 
alie  erweichten  Colloide  entweder  Aussackungen  mi t i 
mehr  oder  weniger  hervortretenden  Scheidewanden 
oder  Verspriinge  haben,“  nequaquam  probalititatis 
notam  prae  se  ferunt,  satis  enim  evictum  est,  cysta-  1 
rum  genesin  a phaenomenis  ab  illo  traditis  derivari  c 
non  posse.  Quod  ad  frequentiam  attinet,  major  am- 
plificatio unius  folliculi,  quae  sola  hic  consideranda  r 
venit,  certe  rarius  quam  formae  compositae  occurrit.  111 
Cystae  magnitudo  interdum  tanta  evadere  potest,  ut 
contenta  liquida  quadraginta  librarum  pondus  superent,  f 
qua  amplitudine  character  cystae  anatomicus  sane  mu- 
tatur, quoniam  in  cystis  talem  ambitum  habentibus  ; 
saepe  endogena  neoplasmata  inveniuntur,  quo  fit,  ut 
simplicitas  illarum  magis  minusne  intereat.  Quo  mi- 
nores cystae  sunt,  eo  simpliciorem  habent  eharacte-  p 
rem  anatomicum  primitivum.  Simplices  cystae  peri- 
tonaei adhaesionibus  saepenumere  destituuntur  tumque 
post  uterum,  magis  minus  ve  in  medio  ventris  cavo, 
plerumque  resident,  imo  si  ambitus  perexiguus  est,  ' 
in  inter  plicas  Douglasii  locum  tenent.  Quo  magis 
incrementum  augetur,  eo  magis  cysta  ad  anteriorem  ' 
ventris  parietem  sese  confert.  Coalescere  potest  cysta  1 
cum  inferiore  hepatis  facie,  cum  ventriculo,  cum  ma- 
gna intestini  crassi  parte,  cum  peritonaei  parte  lum- 
bari, cum  toto  abdominis  pariete  auteriore.  Cystae 
paries  varias  subire  potest  metamorphoses,  modo  per 
simplicem  hypertrophiam,  modo  per  stratorum  epithe-  1 
Halium  in  superficie  interiore  depositionem,  per  in-  i 

flammatorios  processus,  quibus  variam  crassitiem  im- 
petrare potest,  quae  tamen  in  cystarum  tenuiore  parte 
lineas  duas  raro  excedit. 

Cystae  contenta  plerumque  sero  tenui,  pallido 
flavo  constant.  Saepe,  praegressis  inflammationibus, 
exsudata  flocculenta,  aut  concrementa  fibrinosa,  aut 
puris  vel  ichoris  effusiones  inveniuntur.  Quod  ad 
partes  constituentes  chemicas  spectat,  in  seroso  humore 
magna  albuminis  copia,  interdum  sanguis  reperitur, 
in  quo  adhibito  microscopio  mutata  sanguinis  cor- 
puscula apparent.  Materiarum  anorganicarum  magna 
varietas  inesse  potest,  ut  natrium  chloratum,  kali  sul- 
phuricum,  natrum  carbonicum,  salia  phosphorica. 
Praeterea  larga  saepe  adipis  copia  inest,  imo  cystae 
solo  adipe  impletae  occurrunt.  Ceterum,  id  quod 
postea  videbimus,  cystarum  compositarum  chemica 
compositio  multo  uberior  est  quam  simplicium. 

Quod  ad  cystas  ovaricas  compositas,  primum  cy- 
stoidei  mentionem  faciamus.  Processus  auctore  Ro- 
kitansky  duplici  modo  evenire  potest:  vel  in  cystae 
veteris  pariete  novae  evolvuntur  cystae,  in  illius  ca- 
vum prominentes,  vel  cystarum  formatio  eudogena 
locum  habet,  ita  ut  e superficie  interna  cystae  ma- 
ternae emergant  cystae,  im  quarum  interioribus  aliae 
oriuntur  cystae.  Cystae  ad  enorme  incrementum  pro- 
vehi possunt,  saepe  enim  librarum  50  — 80  pondus 
adaequant.  Cystoidea  quoque  primitus  e folliculis 
Graafianis  evolvi,  aut,  quemadmodum  aliis  in 'organis, 
ita  in  ovariis  novae  cystae  formari  queunt,  duplici 

quidem  ratione:  aut  in  folliculo  jam  expanso,  aut  ex- 
tra hunc,  imo  extra  ovarium,  nempe  in  superficie  ejus 
exteriore.  In  facie  folliculorum  degeneratorum  interna 
praeter  novas  cystas  etiam  solidae  excrescentiae  va- 
rii generis  existunt,  inter  quas  praecipue  excrescen- 
tiae initio  solidae  verrucosae,  quae  paulatim  in  tumo- 
rem fiibrinosum  mollem,  brassicae  oleraceae  botrytidi 
similem  abeunt,  qui  summatim  eystosarcomati  phyl- 
lodi,  a J.  Mulier,  descripto,  respondet. 

Saepius  cystarum  spatia  singula  inter  se  com- 
mercium habent,  vel  atrophia  septorum  sese  contin- 
gentium, vel  perforatione  inflammationibus  inducta,  j 
Amplificata  tali  communicatione  septum  magis  magis- 
que imperspicuum  fit,  tandem  residua  tantum  resti- 
formia ejus  relinquuntur.  Cysta  materna  ut  pluri- 
mum longe  crassior  est  ejusque  parietes  vel  ubique  ! 
vel  passim  e pluribus  consistunt  stratis;  cystae  filia- 
les  plerumque  tenuioribus  parietibus  instructae  et  sim- 
plices sunt.  Contenta  cystarum  singularum,  juxta  po- 
sitarum maxime  varia  esse  possunt,  aliarum  nempe 
serosa,  aliarum  colloidea,  albuminosa,  sanguinolenta, 
purulenta,  fibrinosa,  aut  ex  adipe,  pilis,  dentibus  cet. 
consistentia.  Quo  magis  compositum  est  cystoideum, 
eo  minus  contenta  mere  serosa  esse  solent. 

Alteram  cystarum  compositarum  formam  hydrops 
alveolaris  a Rokitansky  dictus  constituit,  ex  aggre- 
gato consistens  saccorum  fibrinosorum  satis  numero- 
sorum, varia  contenta,  ut  plurimum  substantiam  gela- 
tinosam includentium,  qui  ab  externo  pseudoplasmatis 

ambitu  versus  interiora  ejus,  praecique  versus  basin, 
volumine  decrescunt.  Quae  forma  non  a folliculorum 
Graafianorum  degeneratione  pendere  videtur,  quoniam 
singuli  sacci  non  uti  folliculi  ex  parenchymate  possint 
attolli.  Frequentissime  cum  telae  carcinomatosae  de- 
positione complicatur,  quo  factum  est,  ut  Rokitansky 
et  Cruveilhier  hoc  malum  carcinomatibus  interpo- 
nerent. Kiwisch  autem  degenerationes  alveolares 
amplas  observavit,  quae  per  longam  annorum  seriem 
sine  manifesto  detrimento  corpori  immorabantur  nulla- 
que carcinomatis  vestigia  exhibebant,  quamobrem  car- 
cinoma pro  accidentali  complicatione  habuit,  quae  eo 
crebrius  invenitur,  quo  major  est  tumor  et  quo  rapi- 
dior ejus  evolutio. 

Quod  ad  tertiam  formam,  nimirum  cystosarcoma 
ovarii,  pertinet,  modo  ea  forma  hic  considerari  potest, 
ubi  formatio  spatiorum  hydropicorum  prae  massa 
eminet  sarcomatosa,  quoniam  cystosarcoma  inversam 
rationem  offerens  ad  solidos  tumores  referendum  est. 
Haec  etiam  degeneratio  e pathologica  stromatis  meta- 
morphosi proficisci  videtur.  In  tela  fisrosa  partim  n> 
regularia  oriuntur  cava,  partim  cystae  tunica  fibrosa 
et  epithelio  vestitae.  Sacci  cystae  contenta  admodum 
mutabilia  sunt,  majorum  cystarum  plerumque  magis 
serosa,  minorum  saepe  fluidotenacia.  Nonnunquam 
haud  mediocres  sanguinis  effusiones  intra  cava  oriun- 
tur, quibus  rapidum  voluminis  augmentum  effici 
potest. 


SYMPTOMATA. 


Varii  symptomatum  ordines  possunt  constitui, 
quorum  primus  interdum  symptomata  complectitur, 
quae  morbi  eruptioni  adnectuntur,  si  inflammatoriis 
aut  congestivis  symptomatibus  stipatur.  Plerisque 
tamen  in  casibus  haec  symptomata  deficiunt,  quoniam 
morbus  incipiens  saepe  simplicem  vegetationis  anoma- 
liam, omnibus  inflammatoriis  symptomatibus  destitu- 
tam, exhibet.  Quae  vero  si  occurrunt,  plerumque  in- 
ter mensium  fluxum  apparent  aut  inter  puerperium, 
tumque  oophoritidis  effigiem  imitantur,  ut,  quaenam 
morbi  formae  secuturae  sint,  certo  praedicere  neque- 
amus. Generatim  evolutio  tarda  est,  topica  vero 
symptomata  inflammatoria  admodum  intensa,  quando- 
que diffusam  peritonitidem  indicantia.  Procedente 
decursu  cystae  sine  ullis  symptomatibus  inflammatoriis 
gravioribus  evolvi  possunt.  Saepenumero,  uti  jam 
adnotavimus,  aegrotae  primum  morbi  introitum  non 
recordantur  symptomataque  adeo  exigua  sunt,  ut  de 
certa  diagnosi  nihil  dirimi  possit. 

Multo  gravior  certiorque  secundus-  symptomatum 
ordo  est,  qui  eo  efficitur,  ut  tumor  increscens  mecha- 
nicas in  finitima  organa  injurias  exserat.  Cystae 
magnitudo  minime  sola  symptomatum  modum  deter- 
minat, etenim  cystae  minores,  praecipue  quae  pone 
uterum  inter  Douglasii  plicas  positae  sunt , saepe 
atrocissima  inferunt  symptomata,  quae  praecique  com- 
pressione intestini  recti,  vesicae  urinariae,  uteri, 


11 


distentione  plicarum  Douglasii,  vasorum  pelvim  adeun- 
tium compressione  indicuntur. 

Maxime  intensa  compressionis  vesicae  sympto- 
mata sunt,  quae,  si  cystae  sublimius  positae  sunt,  cre- 
bra mingendi  cupiditate,  enuresi,  sin  locum  tenent 
inferiorem,  interdum  perfecta  iscburia  promuntur.  Saepe 
regionis  sacrae  dolor  pertinax  est,  ad  regionem  ingui- 
nalem et  femoralem  dimanans.  Cysta  rapidius  cres- 
cente, dicta  symptomata  interdum  adeo  ingravescunt, 
ut  cum  retroversionis  uteri  symptomatibus  consentiant, 
imo  cum  iis  confundi  queant. 

Quodsi  cysta  paulatim  amplificata  e pelvi  assur- 
git et  inferiorem  cavitatis  abdominalis  partem  ingredi- 
tur, symptomata  illa  demulceri  possunt,  quod  vero  non 
semper  evenit,  quoniam,  quum  ejus  parietes  cedant, 
musculorum  abdominalium  actione  violenter  in  pelvim 
deprimi  eoque  modo  haud  mediocris  vaginae,  seg- 
menti uteri  inferioris,  imo  interdum  recti  prolapsus 
induci  potest.  Quo  sublimiorem  locum  cysta  tenet, 
eo  saepius  symptomata  ad  vesicam  urinariam  et  rectum 
spectantia  deficiunt,  aeque  ac  compressio  vasorum  nervo- 
rumque pelvis;  hydrops  anasarca  si  accedit,  clyscrasiae 
hydraemicae  longius  progressae  symptoma  exhibet. 

Si  denique  cysta  tantam  assequitur  amplitudinem, 
ut  uteri  sub  finem  graviditatis  ambitum  superet,  pau- 
latim sanguinis  congestionis  ad  ventris  et  thoracis 
viscera  symptomata  in  conspectum  veniunt.  Digestio 
quam  maxime  offenditur,  aegrae  exiguas  tantum  nu- 
trimentorum portiones  ingerere  possunt;  diaphragma- 

tis  compressio  et  congestiones  ad  pulmonem  inde  ex- 
orientes respirationem  disturbant,  quin  adeo,  morbo 
ad  summum  gradum  evecto,  phaenomena  suffocatoria 
emergere  possunt.  Altera  parte  eo,  quod  primum  in- 
feriores pulmonum  partes  comprimuntur,  quae  paula- 
tim  aeris  inopes  et  atrophicae  fiunt,  dum  superiores 
maximae  actioni  obnoxiae  ad  emphysema  vergunt,  con- 
tingere solet,  ut  talium  aegrotantium  pulmo  tubercu- 
losis depositionibus  haud  facile  tentetur.  Ceterum  illae 
respirationis  perturbationes  simul  anomalias  haud  me- 
diocres haematoseos  inferunt,  quare  plerumque  hydrae- 
mia  et  hydropsiae  apparent. 

Ventris  forma  ad  cystam  adaptatur,  ut  plurimum 
globosa  aut  doliaris,  symmetrica  est;  cystis  minoribus, 
versus  latus  spectantibus,  alterutrum  latus  prae  altero 
prominet.  Incrementa  tumoris  ambulandi  standique 
facultatem  diminuunt,  imo  adeo  enormis  illius  ambi- 
tus efficit,  ut  aegrotas  continuo  decumbere  oporteat. 

Ab  organis  finitimis  sympathica  phaenomena  pro- 
ficiscuntur. Uteri  distentione  et  compressione  saepe 
dolores  oriuntur  acerbissimi,  parturientium  molimini- 
bus similes,  qui  periodice  interdum  revertuntur,  in- 
terdum ad  moliminum  urgentium  gradum  evehi  queunt. 
Tubus  quoque  intestinalis  et  vesica  urinaria  sympa- 
thice afficiuntur,  vomituritiones  accedunt,  tum  vomi- 
tus ipse,  tenesmus  ani  et  ischuria  aut  continentes  aut 
per  intervalla  redeuntes. 

Tertius  symptomatum  ordo  consecutiva  inflamma- 
tionis phaenomena  et  inanitionis  symptomata  paulatim 

intrantia  complectitur.  Creberrimo  peritonitis  existit, 
adhaesiones  inter  tumorem  atque  peritonaeum  relin- 
quens, quae  magis  minusve  dolorificae  sunt.  Spon- 
tanea inflammatio  parietis  interioris  cystae  rarissime 
exoritur;  saepe  vero  punctionem  sequitur.  Quo  ra- 
pidius hoc  in  casu  inflammationis  productum  deponi- 
tur et  quo  plus  plastici  in  eo  inest,  eo  vehementior 
reactio  exstat  eoque  promtius  anaemiae  symptomata 
in  conspectum  prodeunt. 

DIAGNOSIS. 

Ad  dignoscendos  ovariorum  tumores  exacta  opus 
est  cognitione  rationis  anatomicae  organorum  ventris 
atque  pelvis,  omissa  enim  aut  neglecta  mutua  eorum 
necessitudine,  certa  diagnosis  constitui  nequit.  At  his 
etiam  probe  perspectis,  ne  accuratissima  quidem  ex- 
ploratione fieri  potest,  ut,  utrum  ovariorum  aegrotet, 
cognoscamus.  Nihilominus  interes t,  ut  ad  eruendam 
diagnosin  omnia  adminicula,  palpatio,  exploratio,  per- 
cussio in  usum  vocentur. 

Ante  omnia  constituendum  est,  tumorem  re 
vera  adesse.  Hoc  plerisque  in  casibus  jam  externa 
exploratione  constitui  potest,  si  nempe  tumor  circiter 
capitis  infantilis  amplitudinem  aequat  tensusque  est, 
si  ventris  integumenta  tenuia,  haud  dolorifica  sunt  at- 
que cedunt.  Contra  autem  saepe  difficile  est,  cystas 
laxas,  parietibus  tenuibus  munitas,  etiamsi  capitis  vi- 
rilis magnitudinem  obtinuerunt,  deprehendere.  Ejus- 
modi in  exemplis  exploratio  semper  vacuefactis  inte- 


stino  recto  et  vesica  urinaria,  situque  aegrotantis  su- 
pino, ut  ventris  integumenta  relaxentur,  instituatur 
necesse  est.  Quodsi  tum  abdominis  tegumenta  gra- 
vius comprimuntur,  vel  major  resistentia,  vel  tumor 
circumscriptus  deprehenditur.  Raro,  nisi  admodum 
faventibus  rebus,  contingit,  ut  ovarii  tumores  ovi  gal- 
linacei aut  minorem  habentes  ambitum,  perspicue  sen- 
tiantur. Si  cysta  capitis  infantilis  amplitudinem  im- 
petravit, percussione  uti  jam  licet,  quoniam  ovaria 
aegrotantia,  ut  supra  adnotavimus,  ad  parietem  ven- 
tris anteriorem  mox  accedunt.  Illud  porro  dispicien- 
dum est,  tumores  ovariorum  liberos  magis  minusve 
lineam  pelvis  medianam  tenere,  minores  autem,  per 
exsudata  adhaerentes,  magis  ad  latus  spectare.  Ce- 
terum externa  exploratio  semper  compleri  debet  in- 
terna, quippe  quae  tumorum  situm,  amplitudinem, 
formam  saepe  multo  evidentius  indicet. 

Confirmata  tumoris  praesentia,  eruatur  necesse 
est,  utrum  ad  ovarium  pertineat,  ad  quod  di- 
gnoscendum praecipue  partium  sexualium  internarum 
dislocationes  respiciendae  sunt.  Priusquam  ad  diagno- 
sin differentialem  propius  accedamus,  necessarium  no- 
bis videtur,  ut  situs  mutationes  variorum  cystarum 
generum  iterum  in  memoriam  revocemus.  Notandum 
quidem  est,  simplices  cystas  frequentissime  pone  ute- 
rum residere  interdumque  satis  alte  inter  plicas  Dou- 
glasii  deprimi,  quo  facto  vaginae  uterique  prolapsus 
oriri  queunt.  Majores  vero  tumores  plerumque  toti 
supra  pelvis  aperturam  superiorem  positi  sunt  et,  si 

tenui  petiolo  utuntur  neque  nimiam  habent  amplitudi- 
nem, moveri  possunt.  Quibus  in  casibus  de  ovarii 
tumore  tantum  aliqua  cum  probabilitate  concludere 
licet,  si  motus  cum  utero  communicantur. 

Status  pathologici,  quibuscum  ovarii  hydropem 
praecipue  confundere  licet,  sunt:  hydrometra,  fibroidei 
tumores  uteri,  ascites  diffusus,  abscessus  psoadicus, 
praeterea  denique  graviditas.  Quod  primum  criteria 
diagnostica  hydopis  ovarii  et  hydrometrae  attinet,  haec 
potissimum  attentione  digna  videntur:  Ovarii  tumor 

semper  inde  ex  angulo  inter  cristam  ossis  ilium  et 
symphysin  ossium  pubis  evolvitur,  initio  parvus  est, 
omnino  mobilis,  paulatim  in  respondente  latere  ver- 
sus umbilicum  increscens;  hydrometrae  tumor  supra 
ipsam  symphysin  ossium  pubis  versus  lineam  albam, 
aequabiliter  quidem  in  utroque  latere,  assurgit.  Ae- 
grotae frigoris  sensum  circa  uterum,  nec  non  ponde- 
ris deprimentis,  accusant.  In  ovarii  hydrope  tumor 
fluctuat  et  fluctuatio  per  ventris  tegumenta  , per 
rectum  et  vaginam  ubique  eo  in  loco,  qui  digito  per- 
cudenti e diametro  oppositus  est,  sentitur.  Cum  hy- 
drometra quidem  fluctuatio  etiam  conjuncta  est,  at  in 
regione  inguinali  deprehenditur,  Cum  ovarii  tumore 
consociari  potest  catameniorum  fluxus,  quem  hydro- 
metra supprimit;  denique  hydropem  ovarii  rarissime 
profluvia  ex  vagina  comitantur,  quae  hydrometrae  fre- 
quentissime superveniunt. 

Discrimina  inter  ovarii  hydropem  et  uteri  tumores 
fibriodeos  praecipue  in  mutato  uteri  situ  cernuntur. 

Ovarii  tumor,  uti  jam  retuli,  inde  a latere  succrescit 
et  quod  uterum  attinet,  hic  saepe  sursum  attollitur, 
orificium  uterinum  circa  axin  rotatur,  attamen  haec 
phaenomena  neque  constantia  sunt,  neque  eo  ambitu, 
quam  in  tumoribus  uteri  fibroideis,  observantur.  Quodsi 
enim,  ut  plerumque  fit,  tumores  fibroidei  partem  an- 
teriorem superiorem  corporis  fundique  uteri  tenent, 
uterus  supra  symphysin  ossium  pubis  residet  et  in- 
stituta palpatione  superficies  ejus  salebrosa  reperitur. 
Rokitansky  (Patholog.  Anatomie.  II.  S.  54)  hac  de 
re  ita  disseruit:  „Wird  der  Uterus  durch  viele  und 
grosse  Fibroide  nach  aufwarts  gezerrt,  so  verlangert 
sich  der  Uterus,  besonders  aber  sein  Cervix,  in  einem 
dem  Grade  der  Zerrung  entsprechenden  Maasse,  er 
wird  zugleich  dunner,  ja  in  seltenen  Fallen  gedeiht 
die  Atrophie  dahin,  dass  er  eine  langsame  Trennung 
des  Zusammenhanges  erleidet,  indem  ein  Stlick  des- 
selben  an  der  Vagina  haften  bleibt,  wahrend  das  an- 
dere,  mit  dem  Uterus  dem  Zuge  nach  oben  folgend, 
hinaufsteigt,  so  dass  beide  blos  durch  einen  Strang 
cellulofibrbsen  Gewebes  zusammenhangen.  Der  Ca- 
nalis cervicis  verengert  sich  dabei  und  haufig  oblite- 
rirt  er  endlich.  Die  Vaginalportion  schvvindet  eben 
so  allmahlig  bei  ihrem  hohem  Stande,  die  Vagina 
selbst  wird  bei  ihrer  Elongation  glatt,  enger,  ihr  Ge- 
wolbe  endlich  zu  einem  mit  seiner  Spitze  im  Orifi- 
cium uteri  endigenden  Trichter.  — Der  fibrose  Polyp 
setzt  eine  seiner  Grosse  entsprechende  Erweiterung 
des  cavum  uteri,  sodann  des  cervix  uteri  und  endlich 

bei  weiterem  YVachsthume  auch  des  orificium  uteri 
externum,  durch  das  er  in  die  Vagina  hineinragt. 
Grosse  und  schwere  Aftermassen  dieser  Art  veran- 
lassen  haufig  durch  Zerrung  eine  Einstiilpung  der 
Uterusstelle,  in  der  sie  wurzeln,  ja  selbst  manchmal 
vollige  Inversion  des  Uterus.  “ Tumores  fibroidei 
uteri  toto  in  circuitu  percussionis  sonum  reddunt 
fuscum,  nusquam  fluctuationem  animadverti  patiuntur; 
in  hydope  ovarii  percussionis  sonus  multo  minus  au- 
ditur fuscus  et  fluctuatio,  ut  supra  memoravi,  eviden- 
ter sentitur. 

De  hydropis  ovarii  et  ascitae  diffusi  diagnosi  haec 
adnotanda  sunt:  Primum  hydropis  ovarii  tumor  inde 

ab  alterutra  regione  inguinali  oritur,  non  aequabili- 
ter per  abdomen  extenditur,  sed  in  regione  in- 
guinali maximus  est,  ceterum  circumscriptus,  saepe 
strictis  limitibus  circumfinitus  reperitur.  In  ascite 
tumor  aequabiliter  sursum  atque  deorsum  crescit, 
circumscriptus  non  est.  In  ovarii  hydrope,  si 
aegrotae  situ  supino  utuntur,  locus  maxime  promi- 
nens abdominis  vacuum  percussionis  sonum  reddit, 
dum  in  lateribus  et  in  loco  decliviore  sonus  auditur 
tympaniticus,  quoniam  intestinum  ovarii  tumore  illuc 
compellitur.  Intestina  latus  tumori  oppositum  tenent. 
(Interdum  hoc  criterium  deficit,  propterea  quod  ova- 
rium hydropicum,  post  intestina  defixum,  adhaerescit). 
In  hydrope  ascite  plerumque  intestina  super  humore 
resident,  quamobrem  loca  elatiora  tympaniticum,  humi- 

liora  fuscum  sonum  edunt.  In  hydrope  ovarii  situs 
aegrotae  mutatus  in  percussionis  sonum  parum  effica- 
citatis exserit,  in  ascite  semper  situ  mutato  humor  ad 
locum  decliviorem  tendit,  quo  fit,  ut  sonus  vacuus  et 
tympaniticus  vicissim  se  excipiant.  Valetudo  universa 
provectiore  etiam  hydropis  ovarii  stadio  mediocris 
saepe  est,  ineunte  autem  ascite  magis  minusve  turbatur. 

A psoadioo  abscessu  hydrops  ovarii  externa  et 
interna  exploratione  facile  distinguitur.  Hydropica 
symptomata,  quae  hydropem  ovarii  sequuntur,  a psoa- 
dico  abscessu  absunt,  quippe  qui  febris  hecticae  sym- 
ptomata promat. 

Ut  hydrops  ovarii  a graviditate  discernatur, 
morbi  decursus  inde  ab  exordio  attente  respiciendus 
est.  Catamenia  hydrope  ovarii,  etiamsi  magnus  est 
tumor,  non  suspenduntur;  tumor,  id  quod  repetamus 
oportet,  regionem  magis  lateralem  tenet,  morbus  ultra 
nonum  mensem  elongatur,  mammarum  intumescentia 
deficit,  nullus  infantis  motus  animadvertitur,  adhibito 
stethoscopio  graviditatis  signa  non  inveniuntur,  partes 
foetales  tactu  non  sentiuntur,  exploratione  per  vagi- 
nam instituta,  portio  vaginalis  uteri  minus  nbbreviata 
quam  in  graviditate  deprehenditur,  uteri  corpus  mo- 
bile et  vacuum  est.  Veruntamen  diagnosis  ambigua 
reddi  ac  tunc  demum  certo  constitui  potest,  cum  signa 
positiva  adsunt,  e.  gr.  ictus  cordis  foetalis  auditur. 

Quibus  constitutis,  difficillima  superest  diagno- 
seos  pars,  ea  nimirum,  quae  dirimi  jubet,  utrum  de 
hydrope  ovarii  simplici  an  composito  agatur.  De 

cystae  simplicitate  concludere  licebit,  si  tam  interna 
quam  externa  exploratione  perfecta  aequabilitas  su- 
perficiei atque  resistentiae  tumoris  magis  minusve 
rotundi  invenitur,  si  omni  ex  parte,  qua  manus  tumo- 
rem adire  potest,  manifesta  fluctuatio  et  nusquam  vi- 
brationum fractio  sentitur;  etenim  si  camerae  sive 
plures  cystae  adsunt,  vibrationes  septa  versus  frangun- 
tur; accuratiore  explorandi  modo  cystas  majores  exacte 
circumscribere,  imo  interdum  ex  leviore  vibrationum 
gradu  comunicationem  saccorum  cognoscere  licet 
(Schuh).  Hoc  tamen  symptoma,  si  cystae  minores 
profundiusque  sitae  sunt,  difficulter  indagatur,  quoniam 
tunc  fluctuatio  ut  plurimum  singulari  tantum  tumoris 
compressibilitate  cognoscitur.  Certissime  cystae  sim- 
plicitas probatur  punctione,  nimirum  completa  cavi 
tumoris  vacuefactio,  quae  illa  operatione  efficitur. 
Silentio  quoque  praetermittendum  non  est,  si  tumor 
ovarii  amplitudinem  uteri  sub  graviditatis  finem  ex- 
cessit et  inter  longius  tempus  hunc  ambitum,  e.  gr. 
intra  annum  dimidium,  obtinuit,  ovariii  hydropem 
compositum,  non  simplicem,  suspicari  nos  oportere. 

Difficillime,  imo  saepe  nullo  pacto  dirimere  licet, 
utrum  ovariorum  aegrotet.  Exploratio  interdum  lucis 
aliquid  suppeditat:  si  enim  tumor  petiolatus  est,  ejus 
lateris  ovarium  existimare  oportet  affectum,  in  quo  pe- 
tiolus reperitur;  praeterea  dolores,  qui  in  latere  ef- 
fecto ordiuntur,  aliqnatenus  rem  decernere  possunt. 
Saepe  vero  propter  magnam  tumoris  expansionem 

signa  relata  fallunt  et  diagnosin  certam  constitui  non 
patiuntur. 

Facilius  tumoris  adhaesiones  discernuntur,  qui 
enim  si  subter  ventris  integumentis  ubique  mobilis  est 
facileque  huc  illuc  agitatur,  adhaesiones  non  adesse 
judicandum  est. 

EXITIS  ET  SANATIONIS  PROCESSUS. 

Sive  diuturnitatem  sive  periculum,  quod  morbus 
minitatur,  intuearis,  decursus  admodum  variat.  Saepe 
tumor  ad  mediocrem  tantum  magnitudinem  evehitur, 
tum  subsistit  et  neque  vitae  neque  valetudini  graviora 
incommoda  affert.  Non  raro  autem  ovariorum  tumo- 
res eo  modo  amplificantur,  ut  eorum  incrementa  in- 
hiberi nequeant.  Incrementa  variis  intervallis,  per 
annos  interdum  protractis,  intercipi  possunt.  Quo  ra- 
pidius tumor  evolvitur,  eo  vehementiora  inflammatio- 
nis et  anaemiae  symptomata  accedunt  aegrotaeque  vel 
peritonitidi,  vel  hydraemiae  et  hydropsiae  succum- 
bunt. Sanatio  spontanea  rarissima  eaque  imperfecta 
esse  solet. 

Cystam  ovarii  resorptionis  processu  ad  completam 
resorptionem  adigi  posse,  Kiwisch  diffitetur,  hunc 
enim  processum  ne  uno  quidem  exemplo  probari  per- 
hibet; concedit  autem,  praevalente  resorptione  inter- 
dum haud  mediocrem  cystae  diminutionem  effici. 
Haec  diminutio  anatomicis  argumentis  confirmatur, 
nimirum  laxa  parietum  cystarum  nonnullarum  indole, 
quas  prius  ampliores  magisque  tensas  fuisse  oportet, 

quoniam  propter  elasticitatem  parietum  cystae  insigni 
contentorum  decremento  opus  est,  antequam  relaxatio 
illorum  se  manifestet.  Quod  contentorum  decremen- 
tum inter  vitam  etiam  mira  tumoris  relaxatione  cogno- 
sci potest,  interdum  enim  cysta,  quae  antea  perspicue 
sentiebatur,  aliquamdiu  post  non  amplius,  aut  diffi- 
cultur  saltem,  per  ventris  integumenta  cognoscitur. 

Permanens  cystae  diminutio  cum  parietum  ejus 
metamorphosi  cohaeret  evidentissimeque  cognoscitur 
assificatione,  quae,  si  completa  est,  ulteriorem  ampli- 
ficationem cystae  prohibet.  Apud  mulieres  aetate 
provectiores  substantiae  osseae  et  cartilagineae  depo- 
sitio ad  corrugandos  parietes  conferre  videtur;  apud 
juniores  inflammatorio  processu  condensatio  parietis 
oriri,  imo  facies  interna  eo  modo  mutari  potest,  ut 
exsudatio  minus  foveatur  malumque  decrescat:  altera 
parte  inflammatione  admodum  intensa  cavum  cystae 
magis  minusve  potest  mutari.  Quae  inflammationes 
frequentissime  cystarum  vacuefactionem,  tam  sponta- 
neam quam  artificialem,  sequuntur. 

Tumor  aperiri  ejusque  contenta  vel  in  tubas  Fa- 
loppianas,  in  uterum,  aut,  concretione  cum  vagina 
exorta,  in  hanc  ipsam  (Hydrops  ovarii  profluens  sec. 
Blasius),  aut,  facta  cum  ventris  integumentis  adhae- 
sione, per  eorum  aperturam  foras  evacuari  possunt. 
Cum  colo  etiam,  cum  vesica  urinaria  cysta  commer- 
cium inire  ejusque  contenta  cum  excrementis,  cum 
urina  aut  vomitu  ejici  queunt.  Evacuatio  per  tubas 

Faloppianas,  per  uterum,  per  vaginam  saepius  re- 
peti potest. 

Multo  rarius  evacuatio  efficitur  ampliore  cystae 
majoris  ruptura  et  contentorum  in  peritonaei  cavum 
effusione.  Ruptura  nonnunquam  externis  injuriis  me- 
chanicis adjuvatur,  saepe  vero  nimiam  expansionem 
cystae,  parietes  tenuiores  habentis,  sequitur.  Kiwisch 
exemplum  enarrat,  quo  forcipem  propter  partum  re- 
tardatum applicuit;  eodem  in  casu  juxta  caput  infan- 
tis cysta  capitis  magnitudine  supra  pelvis  introitum 
consedit,  cujus  ruptura  inter  tractiones  locum  habuit. 
Sectione  apparuit,  rupturam  juxta  totam  cystae  lon- 
gitudinem esse  exortam  magnamque  contentorum  par- 
tem in  ventris  cavum  effluxisse,  quae  causa  lethife- 
ram  peritonitidern  induxerat.  — Altera  parte  casus 
innotuerunt  (Camus,  uber  Rupturen  der  Ovariencysten. 
Revue  medicale,  Novemb.  1844.  — J.  Wilkins,  the 
Lancet  I.  Juni  1844.),  quibus  post  cystarum  rupturam 
vita  servabatur.  Ceterum  rupturae  exitus  praecipue 
a liquoris  indole  pendebat,  nam  serosa  ejus  natura 
saepe  faustum  admisit,  purulenta  et  ichorosa  funestum 
semper  induxit. 


CAUSAE. 

Quemadmodum  Kiwisch  affirmat,  hydropem 
ovarii  sub  forma  folliculorum  amplificatorum  quamque 
vitae  aetatem,  imo  prima  juventutis  initia,  etsi  raris- 
sime, adgredi,  ita  Canstatt  tradit,  ovarii  hydropem 
nunquam  ante  pubertatem  occurrere  videri,  siquidem 

ovariorum  tumores  teneriori  aetate  obvii  haud  dubie 
carcinomatosam  indolem  prae  se  ferant.  Auctore  Ki- 
wisch  inter  triginta  exempla  vix  unum  ante  duode- 
cimum vitae  annum  obtulit  hydropem,  plerumque  morbi 
evolutio  manifesta  inter  aetatis  annum  vicesimum 
quartum  et  quadragesimmu  quintum  exstitit. 

Quod  ad  causas  internas,  puerperium  tantum  et 
menstruationis  tempus  certo  iis  adnumerari  possunt, 
quippe  quae  conditiones  physiologicae  dispositionem 
eatenus  augeant,  quatenus  eo  tempore  ovaria  statum 
subeunt,  quo  injuriarum  internarum  et  externarum  im- 
patientiora  redduntur. 

Inter  causas  efficientes  instinctus  sexualis  excita- 
tio sine  debito  coitus  exercitio,  organorum  sexualium 
relaxatio  per  crebros  atque  difficiles  partus,  per  ab- 
ortum; porro  laesiones  externae,  oophoritis,  scrophu- 
losis  atque  tuberculosis  ovariorum,  rudior  placentae 
solutio,  vestimenta  strictiora,  abstinentia  a coitu  sicut 
excessus  in  Venere,  onania,  plerumque  referuntur,  at- 
tamen de  omnium  causarum  relatarum  efficacitate  ni- 
hil certi  potest  constitui.  Hydrops  ovarii  omnium 
ordinum  mulieres  adgreditur,  maritatas  et  caelibes,  fla- 
vis et  nigris  capillis  praeditas,  plenas  et  graciles.  Ce- 
terum tamen  adnotandum  est,  cystarum  formationem, 
etiamsi  virgineo  partium  sexualium  statu  non  exclu- 
ditur, multo  frequentius  supervenire  individuis,  quae 
coitum  saepius  exercuerunt,'  inp rimis  autem  quae  par- 
tum ediderunt.  Ubi  hydrops  ovarii  in  decrepiditatis 
stadio  existit,  suspicari  oportet,  primam  aegrotationem 

jam  priore  aetate  exordia  cepisse,  etiamsi  ejus  sym- 
ptomata defuerint,  physiologicis  enim  rationibus  con- 
stat, cessantibus  catameniis  folliculorum  regeneratio- 
nem finiri. 


PROGNOSIS. 


Quamquam  symptomata  majores  minoresque  ova- 
riorum tomores  comitantia  admodum  molesta  sunt, 
saepe  tamen  normalis  organismi  status  haud  alienatus 
invenitur.  Hydrops  ovarii  simplex  tum  demum  vitae 
periculum  minitatur,  cum  nimia  ejus  amplitudine  aut 
rapidiore  incremento  aliorum  organorum  functiones 
disturbantur,  aut  anaemia  inducitur.  Veruntamen  va- 
letudinis restituendae  spes  nunquam  non  exigua  est, 
saepe  eventus  faustus  habeatur  oportet,  si  cysta  sta- 
tionaria servari  rapidumpue  incrementum  prohiberi 
potest.  Profecto  exempla  innotuerunt,  quibus  hy- 
drops non  impediebat,  quominus  vita  per  annos  6 — 

8 — 30  protraheretur.  Promide  prognosis  maxime 
pendet  a tumoris  rapidiore  aut  tardiore  incremento, 
ab  aegrotae  constitutione  et  viribus,  a digestionis  et 
secretionum  conditione.  Deterior  redditur  accedente 
febri,  dolore  abdominis,  diminutione  urinae  secretionis, 

■ 

complicationibus  cum  ascite,  collapsu,  macilentia. 

CURATIO. 


Duo  remediorum  orflines  ad  curandum  ovarii  hy- 
dropem nobis  efferuntur,  quorum  alter  pharmaceu- 
tica alter  chirurgica  complectitur. 

E pharmaceuticorum  numero  purgantia  et  dinretica 
nihil  omnino  prosunt,  imo  potius  digestionem  subver- 
tendo nocent.  Plus  auxilii  fortasse  kalium  jodatum, 
quod  Reynolds  et  Elliotson  maxime  commenda- 
runt, pollicetur,  teste  autem  experientia  tam  internus 
quam  externus  ejus  usus  parum  hucusque  praestitit. 
Eadem  ratio  est  calcariae  muriaticae,  ab  Hamilton 
laudatae.  Diutius  aegrotae  methodo  exspectativa  et 
palliativa  servantur,  ita  ut  tubus  intestinalis  et  vesica 
urinaria  vacuefiant,  si  tumor  hasce  excretiones  pres- 
sione impedit.  Sanguinis  congestiones  et  inflamma- 
toria symptomata  topicis  sanguinis  detractionibus  im- 
pugnantur. Victus  esse  debet  temperatior,  blandus: 
partium  sexualium  excitatio  tam  physica  quam  psy- 
chica arceatur  necesse  est. 

Multo  plus  utilitatis  quam  pharmaceutica,  chirur- 
gica remedia  praestant,  de  quibus  fusius  nunc  ex- 
ponam. 

Chirurgica  ars  id  agit,  ut  vel  transitoria  vel  per- 
manens cystae  vacuefactio  obtineatur,  prout  aut  sym- 
ptomaticam aut  radicalem  curationem  molitur. 

PUNCTIO  CYSTARUM. 

Duplici  ratione  administrari  potest:  vel  per  ab- 

dominis integumenta  vel  per  vaginam. 

Quod  casus  punctionem  comitantes  aut  excipien- 
tes attinet,  haec  operatio  ut  plurimum  tam  levis  est, 
ut  nec  concretio  quidem  inter  laesum  parietis  abdo- 
minalis locum  cystamque  oriatur;  saepe  tamen  peri- 


tonitis  aut  cystae  interioris  inflammatio  evolvitur.  Lae- 
sioni vasis  majoris  in  ventris  pariete  facile  occurrere 
licet,  haemorrhagiae  autem  laesis  cystae  vasis  existere 
possunt;  praeterea  cysta  paulatim  sanguine  impleri 
vitaque  in  periculum  vocari  potest.  Chomel  duobus 
in  casibus  vitam  tali  haemorrhagia  exstinctam  vidit. 

Cystae  laesae  et  evacuationis,  quam  molimur, 
sequetae  ulteriores  hae  sunt: 

Si  omnia  prosperrime  cedunt,  id  quod  rarissime 
evenit,  evacuationem  corrugatio  permanens  et  insignis 
cystae  diminutio  sequitur,  ita  ut  aegram  habere  liceat 
sanatam.  Effici  potest  corrugatio  parietis  cystae  me- 
tamorphosi inflammatoria,  aut  deficiente  secreti  reno- 
vatione, aut  diuturniore  loci  punctione  laesi  hiatu  et 
continua  humoris  in  peritonaei  cavum  effusione,  sub- 
sequente  promta  ejus  resorptione.  Veruntamen,  uti 
jam  retulimus  perfectae  illae  sanationes  rarissime  exi- 
stunt,  itaque  quod  ad  praxin  modo  exiguam  dignita- 
tem habent. 

Ut  plurimum  contentorum  reproductio  punctionem 
sequitur  Tempus,  intra  quod  reproductio  oritur,  ad- 
modum variat: 

Kiwisch  aliquoties  intra  20 — 30  dies  librarum 
20 — 40  quantitatem  vidit  restitutam;  aliis  in  casibus 
post  annum,  in  aliis  serius  reproductio  locum  habuit. 

Biihring  (Die  Heilung  der  Eierstockgeschwiilste. 
Berlin  1848.  S.  17)  intra  trimestre  punctionem  ter 
administravit;  prima  et  secunda  vice  triginta  sex, 
tertia  viginti  octo  librae  effluxerunt. 

Valetudo  universa  post  punctionem  saepe  secunda 
est,  aegrotae  levamen  sentiunt;  saepe  vero>  praecipue 
si  aegrotae  labefactae  sunt,  lipothymiae  magnusque 
virum  collapsus  oriuntur.  Periculosissima  est,  quae 
subsequitur,  anaemia  et  cystae  inflammatio  haud  raro 
accedens.  Nihilosecius  mirari  oportet,  haud  mediocres 
depositiones  intra  cystas  sine  anaemiae  symptoma- 
tibus gravioribus  posse  oriri;  exempla  enim  evul 
gata  sunt,  quibus  paucos  intra  annos  punctio  octogies 
instituebatur  et  summatim  plura  librarum  millia  hu- 
moris evacuabantur.  Vulgaribus  casibus  interponendi 
sunt  ii,  quibus  6 — 12  punctiones  administrabantur, 
at  eorum  quoque  numerus  non  mediocris  est,  in  qui- 
bus quarta,  imo  prima  punctio  mortem  aegrotantibus 
intulit. 

Ex  comparationibus  a Southam,  Lee,  Kiwisch 
factis  evidentissime  patet,  operationis  scopum,  nimirum 
diuturniorem  vitae  conservationem,  plerisque  in  casi- 
bus haud  impetrari,  imo  nonnunquam  vitae  tempus 
praecidi,  eventum  vel  maxime  faventibus  rebus  incer- 
! tissimuni  esse  anteaque  difiniri  non  posse.  Ex  his 
| ratiocinari  oportet,  simplicem  punctionem  per  ventris 
! integumenta  propter  ancipitem  incertumque  eventum, 
quem  pollicetur,  nonnisi  urgentibus  molestissimis  pe- 
riculosisque  symptomatibus  administrandum  esse. 

Jam  descripturi  sumus  curationem  radicalem  a 
| Kiwisch  propositam,  ad  punctionem  per  fun- 
I dum  vaginae. 

K iwisch  hac  methodo  utitur,  si  cystae  simpli- 

ces,  mediocriter  amplae  sunt,  nempe  uteri  octavo  mense 
praegnantis  ambitum  non  excesserunt  et  per  vaginam 
attingi  queunt.  Minores  cystae,  dummodo  qua  tales 
cognoscantur,  ad  hanc  operationem  opportuniores  sunt. 
Agendi  ratio  ea  est,  ut  cysta  per  vaginae  fundum 
aperiatur,  eo  quidem  ambitu,  ut  digitus  per  vulnus  | 
facile  possit  immitti.  Humore  evacuato,  extremitas 
clavata  tubi  uterini  crassioris , longioris , clavati  in  cy- 
stam inducitur,  ante  genitalia  firmatur,  plures  per 
hebdomades,  donec  cystae  cavitas  obsoleverit,  relin- 
quitur et  obsolescendae  processus  aquae  calidae  in- 
jectionibus quotidianis  adjuvatur. 

Operationis  scopus  is  est,  ut  impedita  vulneris 
cystae  obturatione  contentorum  reproductio  prohibea- 
tur, factis  autem  injectionibus  inflammatio,  corrugatio,  I 
abolitio  cavitatis  efficiatur. 

Ad  exsequendam  operationem  his  opus  est:  ut 
cysta  per  fundum  vaginae  probe  sentiatur  et  ut  cysta 
simplex  sit,  quo  praecipue  factum  esse  videtur,  ut 
Kiwisch  generatim  eventum  debitum  rarius  obtine- 
ret; diagnosin  talibus  in  exemplis  mancam  fuisse,  pro- 
balile  est.  Ollendorff  (Die  Heilbarkeit  der  Eier- 
stockwassersucht.  Berlin  1843)  similem  sequitur  me-  i 
thodum,  punctione  enim  per  integumenta  abdominis 
facta,  cannulam  relinquit  prosperosque  eventus  se  ob- 
tinuisse dicit.  Nihilominus  haec  methodus  repudianda 
est.  Propter  locum  punctionis  enim  difficulter  fieri 
potest,  ut  ichor  exortus  debito  modo  evacuetur,  qui 

inflammationem  latamque  parietis  cystae  destructionem 
inducere  potest. 

Nonnulla  subjicere  liceat  experimenta,  quae  ad 
senandum  hydropem  ovarii  facta  sunt. 

Primum  injectionum  mentionem  faciam,  quibus 
nonnulli  usi  sunt,  ad  cystae  inflammationem  postea- 
que  corrugationem  inducendam.  Eventus  hucusque 
infausti  exstiterunt;  reactio  tam  vehemens  esse  solet, 

S ut  medicus  hacce  methodo  omnia  auxilia  auferat,  qui- 
bus  funestus  exitus  prohiberi  queat. 

Multo  opputrior  ad  efficiendam  sanationem  radi- 
calem  incisio  cystae  ovaricae  est,  qua  ecelerem  com- 
pletamque  humoris  evacuationem,  postea  vero  debi- 

Itum  puris  vel  ichoris  effluvium,  itaque  exoptatam  sacci 
corrugationem  admittit.  Instituta  praecipue  est  post 
simplicem  punctionem,  nec  non  post  tentatam  exstir- 
i pationem,  quae  propter  amplas  adhaesiones  absolvi 
! non  poterat.  Sanationem  observasse  dicuntur  Vel- 
| peau,  Portal,  Bonnemain,  Ray,  Mussey  Neo- 

IEboracensis.  Recentissimo  aevo  praecipue  Buhring 
(A.  a.  O.  S.  47)  incisionem  defendit,  qui  tribus  in 
casibus,  in  duobus  quidem  infausto,  in  tertio  autem 
prospero  eventu  instituit. 

Huc  etiam  curationis  internae  cum  punctione  con- 
junctio pertinet,  quam  nuper  inp rimis  Isaac  Brown 
commendavit.  Primum  et  interne  et  externe  mercu- 
rialia  adhibet,  simul  diuretica,  quibus  postea  tonica 
adjungit.  Victum  imperat  haud  excitantem,  animalem, 
corporis  sub  dio  exercitationem  (quam  variae  res  non 

semper  admittunt.  Deinde  tumor  vinctura  hcrniali 
comprimitur,  ad  inhibenda  ejus  incrementa.  Quibus 
per  longius  tempus  continuatis,  punctionem  instiuit 
cystamque  vacuefacit.  Curatio  secundaria  ea  est,  ut 
plures  per  hebdomades  vinctura  compressoria  stragu- 
lis probe  munita  et  minimum  per  sex  hebdomades 
medicamenta  supra  relata  adhibeantur.  Brown  qua- 
ter prosperum  eventum  se  obtinuisse  affirmat  metho- 
dumque suam  inprimis  juvenilibus  nondum  labefactis 
individuis  respondere  judicat. 

Denique  methodum  aTavignot  propositam  re- 
ferre placet,  qui  cystam,  si  aditus  ad  eam  non  per 
vaginam  sed  per  rectum  pateat,  per  hoc  aperiri  jubet^ 
Hujusmodi  exempla  tum  occurrere  possunt,  cum 
per  cystas  simplices  aut  compositas  inter  plicas  Dou- 
glasii  demissas  posterior  vaginae  paries  intense  pro- 
labitur  et  tumescit,  quo  fit,  ut  aditus  ad  cystam  magis 
pro  intestinum  rectum,  quam  per  vaginam  pateat. 

Operandi  methodos  hactenus  relatas  adhibere  tantum 
licet,  si  de  simplicibus  ovarii  tumoribus  agitur.  Quaeri- 
tur nunc,  quaenam  agendi  ratio  quibusdam  sub  conditio- 
nibus tam  simplicibus  quam  compositis  cystis  respondeat. 

Exstirpationem  ovarii 

huc  refero.  Multi  huic  operationi  multa  exprobraverunt, 
non  ii  tantum,  qui  unumquemque  morbum  pharmaceuti- 
cis remediis  posse  auferri  opinantur  quique  cultri  ad- 
spectum  perhorrescunt,  sed  etiam  chirurgi  inclyti,  ut 
Dieffenbach,  de  ejus  salubritate  dubitarunt. 

Objectiones  adversariorum  hujus  operationis  paulo 

accuratius  examinare,  antea  vero  nonnulla  de  physio- 
logica ovariorum  dignitate  apponere  liceat. 

A.  Chereau  in  commentatione  de  morbis  ova- 
riorum (Paris  1844.  cf.  111)  plures  casus  huc  perti- 
nentes comparavit.  Morgagni  utriusque  ovarii  de- 
fectum observavit,  aeque  ac  Pears,  Lieutaud,  F. 
Cripps.  In  omnibus  hisce  casibus  reliquorum  orga- 
norum sexualium  evolutio  magis  minusve  erat  inhi- 
bita; mors  tamen  non  ista  anomalia,  sed  morbis  nihil 
commercii  cum  ea  habentibus  inferebatur.  Alteroquin 
ambo  ovaria  raro  desiderantur.  Alterutrum  ovario- 
rum multo  saepius  deficit  organaque  sexualia  magis 
minusve  normae  respondere  possunt.  Kiwisch  tres 
observavit  casus,  quorum  in  duobus  dextrum,  in  ter- 

! tio  sinistrum  ovarium  deficiebat;  uterus  plane  norma- 

I . 

lis,  modo  tuba  lateris  correspondentis  rudimentaria; 
omnes  partum  jam  ediderant. 

Praeterea  operationes  innotuerunt,  quibus  ovaria 

Isine  valetudinis  damno  auferebantur.  Pott  propter 
herniam  oaricam  inguinalem  ambo  ovaria  abstulit  et 
puella  23  annos  nata  post  operationem  bona  valetu- 
i dine  viguit  Idem  evenit  in  casu  a Deneux  evul- 
; gato,  quo  alterutrum  ovarium  propter  herniam  oari- 
cam cruralem  removebatur,  mulier  42  annos  nata 
! omnino  convaluit.  Huc  accedunt  experimenta  animali- 
bus instituta;  Buhring  e.  gr.  modo  unum  modo  utrum- 
que  ovarium  impune  animalibus  excidit. 

Sequuntur  ea,  quae  totali  ovariorum  aegrotan- 
tium exstirpationi  apud  homines  objiciuntur.  — Pri- 

mum  difficultas  memoratur,  qua  ovarii  tumor 
dignoscatur.  In  memoriam  revocemus  ea,  quae 
supra  adnotavimus,  explorationem  internam  et  exter- 
nam plerisque  in  casibus  lucem  nobis  suppeditare  af- 
firmantes. Jeafferson  in  74  casibus  nonies  diagno- 
sin a vero  abhorruisse  narrat,  quae  proportio  fausta 
potius  quam  infausta  dicenda  est,  quum  sperare  vix 
possis,  in  morbis  tam  occultis,  quam  hydrops  ovarii 
est,  proportionem  diagnosis  vero  consentaneae  et  a 
vero  abhorrentis  unquam  meliorem  fore. 

Graviora  objicere  videntur,  qui  adhaesiones  dif- 
ficillime cognosci  arguunt,  quae  si  coepta  opera- 
tione inveniantur,  scopum  ejus  irritum  reddant;  expe- 
rimentum vero  adhaesiones  diducendi  vitam  in  discri- 
men vocare. 

Multum  vero  interest,  qualis  adhaesionum  sit  na- 
tura; mediocriter  firmae  cum  successu  diducuntur. 
Ceterum  accurata  exploraratione  graviores  errores  vi- 
tari posse  arbitramur,  id  quod  recentioris  aevi  disqui- 
sitiones docuerunt.  Praeter  ea,  quae  de  adhaesioni- 
bus supra  retulimus,  haec  afferamus. 

Ad  sublevandam  diagnosin  conferre  possunt  stre- 
pitus coriacli  (Reibegerausche),  qui  aspera  ovarii  su- 
perficie motibus  abdominis  respiratoriis  efficiuntur  tu- 
morisque mobilitatem  innuunt.  His  addenda  sunt, 
quae  Safford  Lee  perhibet:  „Sobald  eine  Eierstock- 
geschwulst  sehr  umfangreich  geworden  ist,  werden 
die  Bauchwandungen  gewbhnlich  sehr  verdiinnt  und 
die  beiden  Masculi  recti  abdominis  weit  auseiander 

gedrangt.  Dies  bemerkt  man  sehr  deutlich,  wenn 
man  clie  Patientin  auf  dem  Riicken  liegen  und  sich 
alsdann  ohr>e  Hiilfe  der  Hande  in  eine  sitzende  Stel- 
luug  aufrichten  lasst.  Ist  der  Sack  frei  von  Adhae- 
sionen  und  beweglich,  so  tritt  er  hierbei  unmittelbar 
ais  ovale  Auftreibung  in  dem  Zwischenraum  der  bei- 
den  Musculi  recti  abdominis  hervor;  adhaerirt  er  je- 
doch  nach  vorn,  so  findet  ein  solches  Hervortreten 
nicht  statt.“ 

Praeterea  adhaesiones  non  tam  frequentes  sunt, 
quam  putaveris;  e 66  casibus,  quos  Churchill  col- 
legit, modo  17  adhaesiones  obtulerunt,  Jeafferson 
in  sex  casibus  ne  semel  quidem  eas  invenit.  Ex 
illis  17,  quae  adhaesionibus  laborabant,  septem  tan- 
tum perierunt.  Denique,  si  adhaesions  inveniantur, 
omissa  exstirpatione  ad  incisionem  confugere  licet. 

Porro  ingentes  haemorrhagiae  operationem 
sequi  dicuntur  eaque  hanc  ob  rem  dissuadetur.  Par- 
tim  vero  haemorrhagiae  illae  tantum  oriuntur,  si  liga- 
tura circa  ligamentum  latum,  ovarii  hydropici  petio- 
lum, inepte  applicatur,  partim  punctionem  haud  raro 
sequuntur  et,  licet  summa  adhibeatur  providentia,  ex 
ipsius  tumoris  vasis  antea  non  cognoscendis  nasci 
possunt. 

Si,  perit onitidem  vehementem  excipere  posse  ope- 
rationem itaque  hanc  esse  vitandam,  nonnulli  dicunt, 
iidem  meditentur  velim,  laparatomiam,  si  illud  timea- 
mus, nunquam  administrandam,  i.  e.  multas  aegrotas 
morti  committendas  esse,  ne  oriatur  eventus,  qui 

praeterea  secundaria  curatione  idonea  impugnari 
potest. 

Indicationes  ad  instituendam  operationem  hae 
proferuntur: 

1)  Si  morbus  continuo  progreditur,  si  vitae  peri- 
culum minatur,  si  spes  affulget,  fore  ut  operatio 
sustineatur.  Verum  est  plurimas  operatini  hu- 
cusque submissas  morbi  stadium  egisse,  quo 
tumor  peramplus,  aegrotantium  status  anceps, 
alia  remedia  frustra  adhibita  essent.  Sententiam 
vero  profitemur,  si  ineunte  morbo  operatio  in- 
stituatur, ubi  pharmaceutica  remedia  nihil  prae- 
stiterunt, eventus  laetiores  posse  obtineri,  quam 
hucusque  impetrati  sint,  partim  quoniam  aegrotae 
vires  adhuc  vigent,  partim  quia  rarius  adhae- 
siones exstant,  partim  denique  quoniam  perito- 
nitis minus  metuenda  est. 

2)  Si  hydrops  ovarii  symptomata  inducit,  quae  pe- 
riculum minantur,  ut  hydropsiam,  incarceratio- 
nes,  ischuriam  pertinacem  cet. 

3)  Si  adhaesiones  non  adesse  constat. 

4)  Operationis  tempore  aegrota  tam  febris  quam  i 
aliorum  morborum  expers  sit  necesse  est. 

Totalis  ovariorum  exstirpatio  jam  ineunte  hoc  i 
saeculo  ab  Anglis  et  Americanis  administrabatur.  Quod  i 
ad  ipsam  operationem,  praecipue  disceptabatur,  utrum  i 
ventris  cavum  longa  an  brevi  incisura  aperiendum 
sit.  Priore  in  casu  inde  a processu  xiphoideo  sterni  ( 
ad  symphysin  ossium  pubis  incisio  ita  ducitur,  ut  to-  < 

tus  tumor  facile  possit  auferri;  in  altero  autem  casu 
tumoris  contenta  punctione  antea  evacuantur,  deinde 
ipse  tumor  diminutus  removetur.  Angli  tam  longam 
quam  brevem  incisuram  defendunt  et  utraque  eosdem 
fere  eventus  obtulit;  attamen  laesionis  minoris  causa 
brevis  incisura  praeferenda  videtur,  quum  tumor  com- 
positus tantum  antea  comminutus  auferri  queat.  Ce- 
teroquin  semper,  dummodo  res  sinat,  incisura  ampli- 
ficari potest. 

Descriptionem  nunc  adgrediar  methodi,  a Prof. 
Langenbeck  inventae,  quae  in  clinico  ejus  chirur- 
gico administrata  eventum  omnino  prosperum  obtulit. 

Primum  incisura  duos  pollices  longa  in  linea  alba 
fiat  et  ovarii  saccus  nudetur.  Per  administros  saccus 
hamulorum  ope  ad  ventris  integumenta  firmiter  attra- 
hitur, ne  aer  intrare  possit.  Tum  acu  triquetra  sac- 
cus aperitur,  humor  evacuatur  et  ovarium  ita  protra- 
hitur, ut  ejus  petiolus  in  vulnere  versetur.  Repurgato 
vulnere,  acus  filo  crassiore  munita  per  petiolum  ova- 
rii et  ventris  tegumenta  trajicitur,  dein  petiolus  per 
intervalla  discinditur,  vasa  sanguinem  edentia  post 
qaamque  incisuram  substringuntur,  ad  cavendam  hae- 
morrhagiam. Tum  ope  habenulae  per  ovarii  petiolum 
et  ventris  integumenta  trajectae  vulnus  ita  constringi- 
tur, ut  petiolus  ei  firmiter  inhaerescat,  itaque  sangui- 
nis profluvium,  si  quod  eveniat,  foras  feratur. 

Eventur,  uti  jam  adnotavi  prosperrimus  erat,  ae- 
grotans, adhibita  curatione  secundaria  aptissima,  brevi 
convalescebat.  x 

Addenda  denique  est  methodus,  quam  Buhring 

in  libro  supra  citato  exposuit,  qua  incisio  in  Arentris 
pariete  laterali,  ab  infima  costa  ad  cristam  usque  os- 
sis ilium  ducitur,  ut  puris  profluvium  inter  curationem 
secundariam  adjuvetur. 


VITA. 


lligo  Ludo  vicus  Krause,  confessioni  addictus  evangelicae,  natus 
sum  dic  XVI.  mensis  Junii  a.  h.  s.  XXIII.  in  pago  Comrnau  Bo- 
russiae  orientalis  prope  Regiomontum  sito,  patre  Lude  vico,  quem 
hucusque  vivum  veneror  matre  Friderica,  e gente  Bolim,  cujus 
praematuram  mortem  lugeo.  Primis  literarum  elementis  imbutus,  per 
septem  annos  et  dimidium  gymnasium  Regiomontanum,  quod  directore 
Lucas  tum  florebat  frequentavi,  unde  maturitatis  testimonio  acquisito 
a.  XLIII.  dimissus  universitatum  Regiomontanam  petii.  In  civium 
numerum  a Prof.  111.  Neumann,  prorectore  magnifico  receptus,  in 
album  ordinis  philosophorum  ab  111.  Schuberth,  Decano  spectabili,  | 
inscriptus  sum.  Per  septem  semestria  adfui  scholis  cameralibus  et  - 
philosophicis,  tum  academiam  Altertinam  reliqui.  A.  XLVIII.  iterum  i 
in  universitatem  Regiomontanam  me  contuli,  et  ab  111.  Sanio,  pro- 
rectore magnifico,  civibus  academicis,  et  ab  111.  Se  eri  g,  Decano 
spectabili,  fucultati  medicae  adseriptus  sum.  Mense  Aprili  a.  h.  s. 
LII.  universitatem  Berolinensem  adii,  ubi  ab  111.  Dietrici,  rectore 
magnifieo  inter  cives  academicos  receptus,  ab  DI.  Jungken,  Decano 
maxime  spectabili,  facultati  medicae  adseriptus  sum. 

Per  annos  quatuor  docuerunt  me  logicem  111.  Gabler;  minera-  j 
logiam  111.  Weiss;  botanicem  111.  Meyer;  cliemiam  experimentalem  i 
phytochemiam  et  zoochemiam  III.  Dulk;  physicen  experimentalem  ct  1 
organorum  sensualium  111.  Moser:  osteologiam,  syndesmologiam,  myo-|  I 
logiam,  neurologiam  artemque  cadaverum  rite  secandarum  111.  Bur- 
dacli;  zoologiam,  historiam  evolutionis  animalium  vertebratorum, 
splanchnologiam,  angiologiam  111.  Rathkc;  physiologiam  111.  Helm- 
holtz;  chirurgiam  111.  Burow;  morbos  organorum  respirationis  et 
usum  sthetoscopii  doct.  exp.  Hay;  artem  obstetriciam  III.  Hayn;  me- 
dicinam forensem  111.  Burow. 

Scholas  clinicas  medicas  sub  auspiciis  111.  Hirsch,  policlinicas 
medicas  111.  Moeller;  policlinicas  chirurgicas  111.  Burow  frequentavi. 

Omnibus  his  viris  de  me  optime  meritis  ago  gratias  quam  na- 

THESES. 

I.  Una  est  ratio  hydropi  ovarii  radicitus  medendi  exstirpatio  ovarii. 

II.  Yariolois  non  genus  proprium,  sed  species  tantum  est  Vario- 
lae, mitiori  decursu. 

III.  Nihil  discriminis  inter  venenum  ac  remedium. 

IV.  Nullus  medicus  nisi  chirurgus. 

V.  Quod  physioiogi  vim  vitalem  dicunt,  chemia  sola  explicari  potest. 


